text:
Solofua Fa’amasinoga moliaga sa tu’uaia ai Titifalaula Siaumau
Ua solofua e le Fa’amasinoga Fa’aitumalo moliaga mamafa sa tu’uaia ai e le malo le ali’i o Titifalaula Siaumau, i le mae’a ai lea ona talia e le afioga i le ali’i fa’amasino ia Fiti Sunia o se talosaga sa fa’aulu e le loia a le malo ia Jerald Murphy, mo se avanoa e solofua ai moliaga sa faila fa’asaga i le ali’i ua molia ma le fa’amoemoe e toe faila e le malo lana tagi fa’asaga i lenei mataupu i se taimi o i luma.
O Siaumau o lo o tu’uaia i le moliaga mamafa o le umia fa’asolitulafono o vaega o le laau fa’asaina o le mariuana, atoa ai ma le isi moliaga o lona fesoasoani lea i se isi tagata e fa’atino le solitulafono o le umia fa’asolitulafono o vaega o fualaau fa’asaina o le mariuana.
O le mataupu e pei ona tu’uaia ai Siaumau na alia’e mai i le mataupu lea na maua ai se vaega o fualaau fa’asaina o le mariuana sa aumai fa’anana i totonu o se speaker sa aumai i se fa’amomoli mai fafo, lea na aumai i le uta i le malae vaalele i Tafuna.
E pei ona taua i fa’amaumauga a le fa’amasinoga, o le afifi sa fa’atuatusi mai i le igoa o se tagata faigaluega a le kamupani la’u uta o le CSL Cargo Services, le susuga ia Felix Bavarosa, ma e tusa ma le 5 pauna le mamafa o vaega o mariuana o lo o tu’uaia na aumai fa’anana i totonu o le speaker.
E 2 molimau sa fuafua le itu a le malo e valaau i le taimi o le ulua’i iloiloga a Siaumau i le taeao ananafi, ae o le mae’a ai ona fesiligia o le ulua’i molimau a le malo ia Bavarosa, e loia a itu e lua, na poloaina ai loa e Sunia loia a itu e lua mo sa latou talanoaga puupuu i luga o le laulau a le ali’i fa’amasino.
O le mae’a ai o le talanoaga puupuu a loia ma fa’amasino, na fa’aulu ai loa e le loia a le malo ia Murphy le mau ina ia solofua le tagi sa latou fa’aulu fa’asaga ia Siaumau, ina ia mafai ai ona toe tu’u atu le avanoa i le malo latou te toe failaina ai la latou tagi fa’asaga ia Siaumau i se taimi o i luma, lea fo’i na ioe i ai le loia a Siaumau ia Sharron Rancourt ma talia loa e le fa’amasinoga.
O le susuga a Bavarosa ma le ali’i leoleo su’esu’e ia Det. John Paselio, o molimau ia sa fuafua le malo e valaau i le iloiloga ananafi.
O le amataga o le mataupu lenei e pei ona manino i le molimau a Bavarosa, na amata mai ina ua talanoa atu Siaumau ia te ia i lona Ofisa, o lo o i ai sana afifi o loo fia aumai mai Amerika, o se speaker e fa’aaoga mo ia.
O Bavarosa ua silia i le 3 tausaga o galue i le CSL i Tafuna, ma o ni isi o vaega o ona tiute fa’atino o le pikiina mai lea o uta a le kamupani mai le malae va’alele i Tafuna pe a taunu’u le va’alele o le Hawaiian Air, e le gata o uta a le kamupani ae aofia ai fo’i ma uta a tagata lautele o le atunu’u.
Talu ai o le pisi o Bavarosa i lana galuega atoa ai ma lona manatu e fa’a faigofie le auala e uia e Siaumau mo le aumaia o le afifi o loo aumai ai lana speaker mai fafo, na ia malie ai loa e tusi lona igoa i le fa’amomoli a Siaumau pe a aumai, e ui e le tusa ai ma faiga fa’avae a le kamupani, ae sa ia manatu e fa’a faigofie lea tulaga mo Siaumau.
A o fa’atalitali ai Bavarosa ma Siaumau i le taimi e taunu’u mai ai le afifi mai fafo, sa masani ona fesootai i laua i le telefoni, mo le fa’amautuina o tulaga uma e uiga i le afifi. E lei faigaluega Bavarosa i le po na taunu’u mai ai le afifi, ae o isi sui o le latou kamupani na o e piki mai le uta, ae taofia ai e sui o le Ofisa o Tiute le afifi sa fa’atuatusi mai i le igoa o Bavarosa ina ua masalomia, ma fa’afesootai ai loa e tagata faigaluega a Bavarosa o ia e tusa ai o le fa’aletonu, ma ia alu ai loa i le malae va’alele i le po lava lea.
Na taua atili e le molimau i lana fa’amatalaga le taimi na siaki ai e sui o le Ofisa o Tiute le afifi ma maua ai le speaker, ae o totonu o le speaker sa maua ai mariuana. Ina ua fesiligia e Leoleo ia Bavarosa e uiga i lenei mataupu, sa ia fa’amatala atoa i ai le auala na mafua ai ona tusia lona igoa i luga o le afifi sa aumai.
Ina ua fesiligia e Rancourt ia Bavarosa pe sa ia iloaina fualaau fa’asaina sa aumai i totonu o le speaker, na tali le molimau e leai. Na toe fesiligia o ia e Rancourt pe sa talanoa atu Siaumau e fa’atatau i fualaau fa’asaina o loo aumai i totonu o le speaker, na tali le molimau e leai.
Ae ina ua toe fesiligia e Rancourt ia Bavarosa poo molia o ia e le malo i le mataupu lenei, na tali le molimau e leai, pau le tulaga lea ua ia malie i ai, o le a ia molimau ma le fa’amaoni mo le itu a le malo e tusa ai o le mea sa tupu.


c: text/html

text:
Tusi Tapu i te Itaneti | NEW WORLD TRANSLATION (Ne `Lomi i te 1984)
E fia faitau koe ki te mataupu tenei i %%?
2 Timoteo 3:1-17
3 Kae ke iloa ne koe te mea tenei, me ka oko mai eiloa a toe taimi faiga‵ta i aso fakaoti.2 Me ka a‵lofa fua a tino ki a latou eiloa, ka va‵lea ki tupe, ka fakamata‵mata, ka fia ‵sili, ka muna ma‵sei, ka se faka‵logo ki olotou mātua, ka se loto fakafetai, ka se a‵lofa fakamaoni,3 ka galo te alofa masani i a latou, ka se lotoma‵lie ki so se feagaiga, ka gutu fatu‵fatu, e seai se loto pulea, e amio fakasaua, e se ma‵nako ki mea ‵lei.4 e fai togafiti, e ma‵keke olotou ulu, e ‵fonu i te fakamatamata, e va‵lea ki fakafiafiaga i lō te a‵lofa ki te Atua,5 e foliga mai me e fakamaoni latou ki te Atua kae e fakafiti ne latou tena ‵mana. ‵Kalo keatea mai tino konei.6 Me e ‵sae mai i a latou konei a tāgata fai togafiti kolā e ulu lēmū atu ki fale o tino kae e takitaki ‵se ne latou a fāfine vāi‵vai kolā e ‵fonu i te agasala, kae e pulea ne olotou manakoga kese‵kese.7 E tauloto faeloa latou kae se maua ne latou a te iloa tonu e uiga ki te munatonu.8 E pelā eiloa mo te ‵teke atu o Ianea mo Iameli ki a Mose, e penā foki te ‵teke atu o latou konei ki te munatonu. A tāgata penā ko ma‵sei katoatoa olotou mafaufau, e se talia latou ne te Atua me e se sa‵sale latou e ‵tusa mo te fakatuanaki.9 E tiga te feitu tenā, ka se toe ga‵solo atu latou ki mua, me ko matea faka‵lei ne tino te lotou va‵lea, e pelā eiloa mo te va‵lea o tāgata e tokolua konā.10 Kae ko oti ne tautali faka‵lei atu koe i aku akoakoga, ki te auala e ola ei au, ki toku fakamoemoega, ki toku fakatuanaki, ki toku kufaki, ki toku alofa, ki toku lotomau,11 ki fakasauaga mo logo‵maega, e pelā eiloa mo mea ne ‵tupu ki a au i Anitioka, i Ikonio, i Lusa. Ne kufaki au i fakasauaga konei, kae ne fakasao eiloa au ne te Aliki mai mea katoa konā.12 Se mea tonu me ka fakasauagina eiloa a tino katoa kolā e ma‵nako ke ola latou i te tavini fakamaoni atu ki te Atua i te ‵kau fakatasi mo Keliso Iesu.13 Kae ko tino amio ma‵sei kae fakaloi‵loi tino ka gasolo aka mai te masei o na ma‵sei atu eiloa. E faka‵se ne latou a nisi tino kae e faka‵segina foki latou.14 Kae ko koe, ke tumau i mea kolā ne tauloto ne koe kae talitonu foki ki ei, me e iloa ne koe a tino kolā ne akoako ne lāua a koe15 me ne iloa ne koe a tusitusiga tapu mai tau folikiga, kolā e fai ei ke poto koe e uiga ki te fakaolataga e auala i te fakatuanaki ki a Keliso Iesu.16 A Tusitusiga Tapu katoa ne māfua mai i te Atua, kae e aoga ki te akoako atu, ki te faiga o polopolokiga, ki te fakatonutonuga o mea ‵se, mo te faiga o polopolokiga i te amiotonu,17 ko te mea ke poto ‵lei te tagata o te Atua, kae ke toka ‵lei a ia mō te faiga o galuega ‵lei katoa.

robotstxt: allowed

filter: keep


text:
Leva ona taulu‘ilu‘i le alii Amerika, ae lei tuumāmāina e le tama suluie lona oo mai
E ui i se taufaalili o le alii na malaga mamao mai i Amerika i le la fusuaga ma Alex Le‘apai ua lauiloa i le Lion Heart, o le siamupini foi a Ausetalia, peitai e lei tuumāmāina ai e le tama suluie lona oo mai.
Na amata le taaloga poo le tea laititi o le iva i le po o le Aso Toonai 4:12:2010, ina ua mae‘a lana tatalo i le Atua i le tulimanu o le maea fusu i le Convention Centre i Gold Coast.
O loo i luga o le Top 10 Alex Le‘apai i le fusi ole WBO, ma na maoluma le alii malaga mai Amerika ma lagona lona fefe ina ua vaaitino i le tagata e suafa ia Alex.
Na o le 8 taamilosaga na faatamoe ai si alii ae amata ona fai ifo lona malosi, e pei ona molimanao ai le alii malaga mai ua lava taamilosaga e 8.
Na tau iai se popolega o le aumaimoa ona o le tagata lenei o Darnell Wilson, o se tagata foi ua lauiloa ma ta‘uta‘ua i Amerika. Peitai na vaaia le to‘a o le susuga ia Alex Elise Le‘apai.
Na molimauina le matuā pasasa lelei lava o tu‘i mamafa mai lima lapopoa o Alex ma tauau ina a matapogia ai lana paga, e faapena foi i le alii o Darnell Wilson latou, na faigata ai lava ona iloa tino se tagata e manumalo i lea po.
Pe ā ma se 7 minute o faia le faaiuga a faamasino ae o le taimi lena ua na o le saō lava o le autapuai ma faalologo.
E lē gata o le mamalu o Samoa na auai ae faapea foi le au papalagi. Na logo i tino matagi lelei ina ua alaga mai, o Alex ua manumalo ma taufai pati ai le au maimoa.
Na lavea lona tapulima ona o le toatolu lea na auauai mai Amerika, o se alii muamua lea ua fusu ai agai i lalo Alex ona o le puupuu tele o lana paga.
Ae ui lava i lea, na fai sina faigata o le malaga mamao mai ae toe foi ma loimata.
O le taimi nei o loo faamaopo pea e Alex le fusi o le siamupini a Ausetalia, ua leai lava se isi na te toe fia lu‘iina ona o le fefefe i le Lion Heart.
O se tala fiafia lea o le a foi atu ma si ona tuaa ia Faatau‘i Le‘apai na malaga mai Samoa ona ua tini lau o lona faamoemoe. Na matagofie lea po i le lealea a tagavai e lua o Ausetalia ma Samoa i totonu o le maea fusu.
O le agaga faafetai ona o le lagolago mai a nisi o le atunuu e pei o le pule sili o le ABPS Lealaifola Lui ma Leigh ma le tele o i latou ua lē māua faapea uso ma tuafāfine o Alex, nai ona mātua ma le aiga atoa.
Faafetai Alex lou faaeaea aiga ma atunuu, sa lagona le agaga faafetai i le Atua ma le fiafia ina ua e momoli maia se tali faamalieloto i finagalo o le autapuai i lena po.
Manuia lava ou faiva Alex Elise Faatau‘i Le‘apai mo le lumanai.


text:
MATAUPU 2
E Faapefea Ona E Taofimau i se Lotofuatiaifo Lelei?
“Ia taofimau i se lotofuatiaifo lelei.”
1, 2. Aiseā e tāua ai le meafaigaluega o le tapasā, ma e faapefea ona faatusaina i le lotofuatiaifo?
UA ULI e se kapeteni lona vaa i peau o le vasa loloa; ua savali se tagata faimalaga i se toafa valevalenoa; ua faatonutonu e se pailate lona vaalele a o lele i luga o ao mai i le tasi itulagi i le isi itulagi. Pe e te iloa le mea e tutusa ai i latou nei? E oo i latou i se faalavelave matuiā pe a leai se tapasā, aemaise foʻi pe a leai isi meafaigaluega faaonapōnei.
2 O le tapasā, o se meafaigaluega aogā e iai se nila e faasino i le itu i mātū. Pe afai e gaoioi lelei aemaise pe a faaaogā faatasi ma se faafanua saʻo, e mafai ona faasaoina ai ola. E mafai ona faatusaina i se meaalofa tāua ua tuuina mai e Ieova iā i tatou, o le lotofuatiaifo lea. (Iakopo 1:17) E matuā leai so tatou taʻitaʻiga pe a leai se lotofuatiaifo. Pe a faaaogā lelei, e mafai ona fesoasoani iā i tatou e iloa ai o tatou ala, ma tausisi ai i le auala saʻo i le olaga. Seʻi o tatou iloiloina la po o le ā le lotofuatiaifo, ma e faapefea ona gaoioi. Ona tatou talanoaina ai lea o manatu nei: (1) O le auala e aʻoaʻoina ai le lotofuatiaifo, (2) le pogai tatou te manatu mamafa ai i lotofuatiaifo o isi, ma (3) le auala e maua ai faamanuiaga ona o le taofimau i se lotofuatiaifo lelei.
O LE LOTOFUATIAIFO MA LE AUALA E GAOIOI AI
3. O le ā le uiga moni o le upu Eleni “lotofuatiaifo,” ma o le ā le tomai faapitoa i tagata o loo faasino i ai?
3 O le upu Eleni mo le “lotofuatiaifo” i le Tusi Paia, o lona uiga “o le iloa e le tagata o ia lava.” E lē pei o isi foafoaga i le lalolagi, ua foaʻi mai e le Atua le tomai ina ia tatou iloa ai i tatou lava. E mafai ona tatou iloiloina i tatou lava, ma iloa ai po o lelei a tatou amioga. E gaoioi o tatou lotofuatiaifo o se molimau i totonu iā i tatou po o se faamasino, e mafai ona iloiloina a tatou gaoioiga, o manatu, ma filifiliga. E mafai ona faatonutonuina i tatou ina ia fai se filifiliga lelei, pe e lapataʻia foʻi i tatou i se filifiliga leaga. E faamāfanafana iā i tatou pe a lelei se filifiliga, pe e faasalaina foʻi i tatou i faalogona tigā pe a leaga se filifiliga.
4, 5. (a) E faapefea ona iloa na tofu Atamu ma Eva ma le lotofuatiaifo, ma o le ā na iʻu i ai ona o lo la tetee i le tulafono a le Atua? (e) O ā faaaʻoaʻoga e iloa ai na faaaogā e tane faamaoni i aso anamua o latou lotofuatiaifo?
4 O lenei tomai na tuuina i totonu o le tane ma le fafine mai lava i le amataga. Na faaalia e Atamu ma Eva na iai o la lotofuatiaifo. Ua tatou iloa lenā mea i o la faalogona māsiasi ina ua agasala. (Kenese 3:7, 8) Ae o le mea e faanoanoa ai, na lē toe aogā iā i laʻua o la lotofuatiaifo ua ōia. Na la tetee ma le loto i ai i le tulafono a le Atua. O lea la, na la filifili ai ma le iloa ina ia fouvale, ma faasagatau ai iā Ieova le Atua. Ona o i laʻua o tagata lelei atoatoa, na la iloa lelei la laʻua gaoioiga na fai, ma na lē mafai ai ona toe fai se suiga.
5 Peitaʻi, e toʻatele tagata lē lelei atoatoa na latou utagia o latou lotofuatiaifo, e lē pei o Atamu ma Eva. O se faaaʻoaʻoga, na mafai ona faapea mai le tane faamaoni o Iopu: “Ou te taofimau i laʻu amio saʻo, ou te lē tuuesea lava; e lē faifai mai foʻi loʻu loto iā te aʻu i oʻu aso uma.” * (Iopu 27:6) Na puleaina Iopu e lona lotofuatiaifo. Na matuā faalogo o ia i lona lotofuatiaifo, lea na taʻitaʻia ai ana gaoioiga ma filifiliga. O le māfuaaga lenā na faapea mai ai o ia e leʻi faifai lona lotofuatiaifo iā te ia i ni faalogona māsiasi ma le nofosala. Seʻi mātau mai le eseesega o Iopu ma Tavita. Ina ua lē faaaloalo Tavita iā Saulo, le tupu faauuina a Ieova, “mulimuli ane, ua tuia pea lava le loto o Tavita.” (1 Samuelu 24:5) Na matuā aogā iā Tavita le tigā o lona lotofuatiaifo, ma na aʻoaʻoina ai o ia e aua neʻi lē toe faaaloalo faapena.
6. E faapefea ona iloa o le lotofuatiaifo o se meaalofa i tagata uma?
6 Ae pe e na o auauna a Ieova e iai lenei meaalofa o le lotofuatiaifo? Seʻi manatu i upu a le aposetolo o Paulo: “Pe a masani ona faia e tagata o nuu ese o mea e tusa ma le tulafono e ui e lē o iai i le tulafono, ae e avea i latou ma tulafono iā i latou lava. O i latou na ua faaalia ai ua tusia le tulafono i o latou loto, ma ua molimau o latou lotofuatiaifo iā i latou, ma faasalaina pe taʻutonuina i latou i o latou lava manatu.” (Roma 2:14, 15) E oo foʻi i ē e matuā lē iloa tulafono a Ieova, e iai taimi e uunaʻia ai i latou e lenei molimau o i totonu iā i latou, ina ia gaoioi e tusa ai ma mataupu silisili a le Atua.
7. Aiseā e ono sesē ai le lotofuatiaifo i nisi taimi?
7 Peitaʻi, e iai taimi e ono sesē ai le lotofuatiaifo. Aiseā? Afai e tuu se tapasā i tafatafa o se sila, e ono suia le itu e faasaga i ai le nila nai lo o le itu i mātū. Afai foʻi e faaaogā e aunoa ma se faafanua saʻo, e lē aogā la le tapasā. E faapena foʻi o tatou lotofuatiaifo, e mafai ona faasino i tatou i se ala sesē pe afai e matuā aafia i tatou i tuʻinanauga manatu faapito o o tatou loto. Afai foʻi e faaaogā e aunoa ma le taʻitaʻiga lelei a le Afioga a le Atua, e iʻu ina lē mafai ona tatou iloa le eseesega o le saʻo ma le sesē i le tele o mataupu tāua. Ina ia mafai ona gaoioi lelei o tatou lotofuatiaifo, e tatou te manaʻomia le taʻitaʻiga a le agaga paia o Ieova. Na tusi Paulo e faapea: “Ua molimau mai iā te aʻu loʻu lotofuatiaifo i le agaga paia.” (Roma 9:1) E faapefea la ona tatou faamautinoa o loo gaoioi o tatou lotofuatiaifo e ōgatusa ma le agaga paia o Ieova? E tatau ona aʻoaʻoina le lotofuatiaifo.
LE AUALA E AʻOAʻOINA AI LE LOTOFUATIAIFO
8. (a) E ono aafia faapefea le lotofuatiaifo i le loto, ma o le ā e tatau ona faamuamua pe a faia a tatou filifiliga? (e) Aiseā e lē lava ai le tau ina iai o se lotofuatiaifo mamā o se Kerisiano? (Tagaʻi i le faamatalaga i lalo.)
8 E faapefea ona e faia se filifiliga e faavae i le lotofuatiaifo? E foliga mai e iai nisi e na o le vaai ifo iā i latou lava, ma suʻesuʻe o latou faalogona ma filifili ai i le mea e fai. Ona latou faapea mai lea, “Ia, e lē o afāina ai lava loʻu lotofuatiaifo.” E ono malolosi faanaunauga o le loto, e oo ina faasesēina ai le lotofuatiaifo. Ua faapea mai le Tusi Paia: “E sili ona faaʻoleʻole le loto nai lo o mea uma, ma e matuā leaga lava. O ai sē e mafai ona iloa?” (Ieremia 17:9) O lea la, e lē tatau ona avea faanaunauga o o tatou loto ma mea e sili ona tāua. Ae e tatau ona tatou mafaufau muamua i le mea e faafiafia ai Ieova le Atua. *
9. O le ā le mataʻu i le Atua, ma e faapefea ona aafia ai o tatou lotofuatiaifo?
9 Afai e faavae moni se filifiliga i o tatou lotofuatiaifo ua aʻoaʻoina, o le a atagia atu ai lo tatou mataʻu i le Atua, ae e lē o o tatou lava faanaunauga. Seʻi manatu i le faaaʻoaʻoga lenei. Sa iai i le kovana faamaoni o Neemia le aiā e tāpā ai nisi o tupe totogi ma lafoga mai i tagata i Ierusalema. Ae e na te leʻi faia faapea. Aiseā? Na popole o ia ina neʻi toʻasā Ieova pe a faileagaina tagata o le Atua. Na ia faapea mai: “Ou te leʻi faia faapena ona o le mataʻu i le Atua.” (Neemia 5:15) E tāua tele le mataʻu moni i le Atua, o le mataʻu ma le lotoatoa ina neʻi faia se mea e lē fiafia ai lo tatou Tamā o i le lagi. O lenā mataʻu e uunaʻia ai i tatou e saʻili se taʻitaʻiga mai i le Afioga a le Atua, pe a iai ni a tatou filifiliga e fai.
10, 11. O ā mataupu silisili o le Tusi Paia e faatatau i le inuina o le ʻava malosi, ma e faapefea ona tatou maua le taʻitaʻiga a le Atua i le faatatauina o na taʻiala?
10 O se faataʻitaʻiga, ia manatu i le ʻava malosi. O le filifiliga lenei e masani ona fesagaʻi ma le toʻatele o i tatou i faatasitasiga faasamasamanoa, Po ou te inu pe leai? Muamua, e manaʻomia ona aʻoaʻoina i tatou lava. O ā ni mataupu silisili o le Tusi Paia e faatatau i lenei mataupu? E lē o taʻusalaina e le Tusi Paia le faaaogā tatau o le ʻava malosi. O loo viiviia ai Ieova ona o lenei meaalofa o le uaina. (Salamo 104:14, 15) Ae e taʻusalaina e le Tusi Paia le inutele ma patī e lē taupulea. (Luka 21:34; Roma 13:13) E lē gata i lea, o loo lisi mai ai le onā faatasi ma isi agasala matuiā e pei o le faitaaga. *
11 O le lotofuatiaifo o se Kerisiano ua aʻoaʻoina i na mataupu silisili ma iloa ai le mea e fai. O lea, pe a tatou fesagaʻi ma se filifiliga e uiga i le inu i se faatasitasiga, e tatou te fesili ifo e faapea: ʻO le a faapeʻī lenei faatasitasiga? Po o le a iʻu ina lē puleaina, ma avea ai ma patī e lē taupulea? O ā oʻu faanaunauga? Po o oʻu naunau i le ʻava, faalagolago i ai, ma faaaogā e pulea ai oʻu faalogona ma amioga? Pe e mafai ona ou pulea aʻu lava e faatapulaa ai laʻu inu?’ A o tatou mafaufau loloto i mataupu silisili o le Tusi Paia ma fesili ua lāgā ai, e lelei ona tatou tatalo iā Ieova mo le taʻitaʻiga. (Faitau le Salamo 139:23, 24.) O le faia faapea, ua tatou tuu atu iā Ieova e taʻitaʻia i tatou e lona agaga paia. Ua tatou aʻoaʻoina ai foʻi o tatou lotofuatiaifo ina ia ōgatusa ma mataupu silisili a le Atua. E iai foʻi se isi vala e tatau ona tatou mafaufau i ai pe a faia a tatou filifiliga.
AISEĀ E MANATU AI I LOTOFUATIAIFO O ISI?
12, 13. Aiseā ua eseese ai lotofuatiaifo o Kerisiano, ma e faapefea ona tatou tali atu i na eseesega?
12 Atonu e iai taimi e faateʻia ai oe i le matuā eseese o lotofuatiaifo o Kerisiano. E iai le tasi tagata e tetee i se faiga po o se tū masani; ae o le isi tagata e fiafia i ai, ma e manatu e lē leaga lenā mea. O se faaaʻoaʻoga o le inu ʻava malosi a o faatasi ma isi tagata, e fiafia le tasi e inu sina ʻava malosi ma ana uō a o mālōlō faatasi i se afiafi; ae e faapopoleina ai le isi. Aiseā ua eseese ai, ma e faapefea ona aafia ai a tatou faaiʻuga?
13 E tele māfuaaga e eseese ai tagata. E matuā eseese talaaga o tagata. O se faaaʻoaʻoga, e iloa lelei e isi o latou lava vaivaiga na tauivi ma i latou i le taimi ua teʻa, ma atonu e leʻi manumalo ai i nisi o taimi. (1 Tupu 8:38, 39) Atonu e maʻaleʻale o latou faalogona e faatatau i le ʻava malosi. Afai e asiasi atu se tagata faapena i lou fale, e ono uunaʻia e lona lotofuatiaifo o ia ina ia aua neʻi inu e tusa lava pe e te ofo i ai se ʻava malosi. Po o le a e lē malie ai? Po o le a e faatauanauina o ia e inu? E leai. Pe e te iloa pe lē iloa foʻi māfuaaga ua lē inu ai o ia
14, 15. O le ā le mataupu na eseese ai lotofuatiaifo o tagata o le faapotopotoga i le uluaʻi senituri, ma o le ā le fautuaga a Paulo?
14 Na iloa e le aposetolo o Paulo na matuā eseese lava lotofuatiaifo o Kerisiano i le uluaʻi senituri. Na iai ni Kerisiano i lenā taimi, na faapopoleina i nisi o meaʻai na fai ai taulaga i tupua. (1 Korinito 10:25) E leʻi teena e le lotofuatiaifo o Paulo na meaʻai na mulimuli ane faatauina atu i maketi. Na manatu Paulo o tupua o ni meanoa; e lē pule tupua i meaʻai mai iā Ieova, auā o Ia e ana meataumafa. Ae na malamalama Paulo, e lē tutusa lona manatu ma isi tagata e faatatau i lenei tulaga. Atonu na matuā aafia nisi i le ifo i tupua a o leʻi avea i latou ma Kerisiano. Na matuā ʻinoʻino i latou i so o se mea lava e fesootaʻi atu i le ifo i tupua. O le ā la se vaifofō?
15 Na faapea mai Paulo: “A o i tatou o ē e malolosi, e tatau ona tatou tauave vaivaiga o ē e lē malolosi, ma aua neʻi faafiafia i o tatou lava loto. Auā e oo lava i le Keriso, na te leʻi faafiafia i lona lava loto.” (Roma 15:1, 3) Na faapea mai Paulo e tatau ona faamuamua manaʻoga o o tatou uso ae e lē o i tatou lava, e pei ona sa faia e Keriso. Na faapea mai Paulo i se isi foʻi mataupu faapena, e sili atu iā te ia ona lē ʻai i aano o manu, i lo o le faatausuai i se mamoe pele o lē na maliu ai Keriso.—Faitau le 1 Korinito 8:13; 10:23, 24, 31-33.
16. Aiseā e tatau ai i ē e maʻaleʻale o latou lotofuatiaifo ona ʻalofia le faamasinoina o ē e ese o latou lotofuatiaifo?
16 Peitaʻi, o ē e maʻaleʻale o latou lotofuatiaifo, e lē tatau ona faitio i isi ma maumauaʻi ia manatu tagata uma e pei o i latou, e faatatau i mataupu o le lotofuatiaifo. (Faitau le Roma 14:10.) O le mea moni, o le lotofuatiaifo e lelei ona faaaogā e faamasino ai e le tagata o ia lava, ae e lē o se faatagaga lea e faamasinoina ai isi tagata. Ia manatua fetalaiga a Iesu: “Aua tou te toe faamasino atu ina neʻi faamasinoina outou.” (Mataio 7:1) E ao i tagata uma o le faapotopotoga ona ʻalofia le finau i mataupu e fitoitonu i le lotofuatiaifo o le tagata lava ia. Nai lo lea, tatou te taumafai e faatupu le alofa ma le autasi, e atiaʻe e le tasi le isi, ae lē o le faavaivaia e le tasi o le isi.
LE AUALA E MAUA AI FAAMANUIAGA ONA O SE LOTOFUATIAIFO LELEI
17. O le ā le mea ua tupu i lotofuatiaifo o le toʻatele i aso nei?
17 Na tusi le aposetolo o Peteru: “Ia taofimau i se lotofuatiaifo lelei.” (1 Peteru 3:16) O se lotofuatiaifo e mamā i le silafaga a Ieova le Atua, o se faamanuiaga tele lea. E lē pei o lotofuatiaifo o le toʻatele i aso nei. Ua faamatalaina e Paulo i latou na, o ē “ua faailogaina o latou lotofuatiaifo i le uʻamea aasa.” (1 Timoteo 4:2) O le faailogaina i se uʻamea aasa e mū ai le aano, e maʻila ai ma e lē toe lagona se mea. O le toʻatele ua lē toe gaoioi o latou lotofuatiaifo, ua maʻila ma ua lē toe lagona ai se mea, ma ua lē toe avatua ni lapataʻiga, pe e tetee atu, pe e lagona le tigā o le māsiasi, po o le nofosala ona o se mea sesē na faia. E fiafia le toʻatele i aso nei ona o le lē toe iai o na faalogona nofosala.
18, 19. (a) O ā aogā o faalogona o le nofosala ma le māsiasi? (e) O le ā e mafai ona faia pe a faasalaina pea i tatou e le lotofuatiaifo ona o agasala na faia i aso ua mavae ua tatou salamō ai?
18 O faalogona nofosala, o le auala lea ua faailoa mai ai e le lotofuatiaifo ua tatou faia se mea sesē. Afai e uunaʻia e na faalogona se tagata agasala ina ia salamō, e oo lava la i agasala e sili ona matuiā, e mafai ona faamagaloina. O se faaaʻoaʻoga o le tupu o Tavita, na nofosala o ia i le faia o se mea sesē matuiā, ae na matuā faamagaloina o ia ona o lona salamō moni. O lona ʻinoʻino i le mea sesē na ia faia ma lona faanaunauga e usiusitaʻi i tulafono a Ieova, na amata mai ai i inā ona ia iloatino o Ieova “e lelei ma ua . . . nofosauni e faamagalo.” (Salamo 51:1-19; 86:5) Ae faapefea la pe afai e tumau pea ona iai faalogona nofosala ma le māsiasi, a ua uma ona tatou salamō ma ua faamagaloina i tatou?
19 O nisi taimi e soona atuatuvale ai le lotofuatiaifo, ma fasia ai le tagata agasala i faalogona nofosala, e ui lava ua tatau ona teʻa na faalogona. Afai o lea, e tusa lava pe e faasala i tatou e o tatou loto, ae ia tatou faamautinoa pea i o tatou loto e sili atu Ieova i loto o tagata. E tatau ona tatou talitonu ma talia lona alofa ma lana faamagaloga, e pei ona tatou faalaeiauina isi. (Faitau le 1 Ioane 3:19, 20.) I le isi itu, o se lotofuatiaifo ua faamamāina e maua ai le filemu o le mafaufau, o le toʻafilemu, ma le olioli tele lea e seāseā ona maua i lenei lalolagi. O le toʻatele o ē na faia ni agasala matuiā, ua latou tofo i lenei mapusaga ofoofogia ma ua mafai ai i aso nei ona taofimau i se lotofuatiaifo lelei, a o latou auauna iā Ieova le Atua.
20, 21. (a) O le ā le fuafuaga o lenei tusi mo oe? (e) O le ā le saʻolotoga ua tatou olioli ai o ni Kerisiano, ma e faapefea ona tatou faaaogāina?
20 Ua fuafuaina lenei tusi e fesoasoani iā te oe ina ia maua ai le fiafia, ma taofimau i se lotofuatiaifo lelei a o faagasolo nei aso faigatā faaiʻu o le lalolagi a Satani. O le mea moni, e lē o mafai ona aofia ai tulafono uma ma mataupu silisili o le Tusi Paia e manaʻomia ona e mafaufau i ai, ma faatatauina i tulaga e tulaʻi mai i lea aso ma le aso. E lē gata i lea, aua neʻi faatalitalia ni tulafono faigofie ma maʻoti i mataupu o le lotofuatiaifo. O le fuafuaga o lenei tusi e fesoasoani iā te oe e aʻoaʻoina ma iloa le mea e fai e lou lotofuatiaifo, e ala i le suʻesuʻeina ma faatatauina o le Afioga a le Atua i lou olaga i aso faisoo. E lē pei o le Tulafono a Mose, ua valaaulia e le “tulafono a le Keriso” i latou o loo pipii i ai, ina ia ola e tusa ma o latou lotofuatiaifo ma mataupu silisili, nai lo o tulafono tusitusia. (Kalatia 6:2) Ua tuuina mai e Ieova i Kerisiano le saʻolotoga matagofie. Ae peitaʻi, ua faamanatu mai e lana Afioga le Tusi Paia iā i tatou, e aua lava neʻi faaaogā lenā saʻolotoga “ina ia ufiufia ai mea leaga.” (1 Peteru 2:16) Ua tatou maua se avanoa matagofie e faaali atu ai lo tatou alofa iā Ieova ona o lenā saʻolotoga.
21 O le iloiloina faatasi ma le tatalo le auala sili e ola ai i mataupu silisili o le Tusi Paia, ma faatino au filifiliga, o le a faaauau ai se gaoioiga tāua na amataina ina ua e faatoʻā iloa Ieova. O le a aʻoaʻoina lou “mafaufau” e ala i le “faaaogā.” (Eperu 5:14) O le a avea lou lotofuatiaifo ua aʻoaʻoina i le Tusi Paia, o se faamanuiaga iā te oe i aso uma o lou ola. E pei o le tapasā e taʻitaʻia le tagata malaga, o le a fesoasoani lou lotofuatiaifo iā te oe e faia ai filifiliga e faafiafia ai lou Tamā o i lagi. O le auala mautinoa lenei e faatumau ai oe i le alofa o le Atua.
^ pala. 5 E leai se upu maʻoti mo le “lotofuatiaifo” i Tusitusiga Eperu. Ae e foliga mai o loo iai le lotofuatiaifo i nei faataʻitaʻiga, e pei o lenei mau. E masani ona faasino atu le upu “loto” i le tagata i totonu. O faataʻitaʻiga e pei o lenei mau, e foliga mai e faasino atu i se vaega patino o le tagata i totonu, o lona lotofuatiaifo lea. E 30 taimi o loo taʻua ai i Tusitusiga Eleni le upu Eleni ua faaliliuina i le “lotofuatiaifo.”
^ pala. 8 Ua faaalia e le Tusi Paia e lē lava le tau ina iai o se lotofuatiaifo mamā. O se faaaʻoaʻoga, na faapea mai Paulo: “Ou te lē iloa se mea ou te sesē ai. Ae e lē faamaonia ai i lenei mea laʻu amiotonu, a o Ieova e na te faamasinoina aʻu.” (1 Korinito 4:4) E oo lava iā i latou na sauāina Kerisiano, e pei ona sa faia e Paulo, e ono faia foʻi faapea ma se lotofuatiaifo mamā, auā ua latou manatu e fiafia le Atua i mea ua latou faia. E tāua la le mamā o o tatou lotofuatiaifo i la tatou vaai, ma ia mamā foʻi i le silafaga a le Atua.
^ pala. 10 Ia mātau, ua faapea mai le toʻatele o fomaʻi e lē mafai e i latou ua pulea e le ʻava malosi ona faaaogā tatau le ʻava malosi; o le faaupuga “faaaogā tatau” iā i latou, o lona uiga ia aua le inu.


text:
Pe e te fia faitauina lenei mataupu i le gagana %%?
Tusi Paia i le Initaneti | O LE TUSI PAIA–O LE FAALILIUGA A LE LALOLAGI FOU
Pe e te fia faitauina lenei mataupu i le gagana %%?
2 Nofoaiga a Tupu 26:1-23
26 Ina ua sefulu ono tausaga o Usia,+ ona ave ai lea o ia e le nuu uma+ o Iuta, ma ua latou faia+ o ia ma tupu e sui i lona tamā o Amasia.+2 O ia lea na toe fausiaina Elata+ ma toe faafoʻisia iā Iuta, ina ua taoto le tupu faatasi ma ona augātamā.+3 E sefulu ono tausaga o Usia+ ina ua fai o ia ma tupu, ma e lima sefulu lua tausaga na pule ai o ia i Ierusalema. O le igoa o lona tinā o Iekalia+ mai i Ierusalema.4 Na ia faia pea mea ua tonu i le silafaga a Ieova,+ e tusa ma mea uma na faia e lona tamā+ o Amasia.5 Na saʻili+ pea o ia i le Atua i aso o Sakaria, o lē na aʻoaʻoina o ia e mataʻu i le Atua moni;+ ma i aso na saʻili ai o ia iā Ieova, na faamanuia+ ai o ia e le Atua moni.6 Ua alu atu o ia ua tau ma Filisitia+ ma lepeti le pā o Kata,+ o le pā o Iapene,+ ma le pā o Asetota,+ ona ia faia lea o aai i laueleele o Asetota+ ma Filisitia.7 Na faaauau foʻi ona fesoasoani+ le Atua moni iā te ia e tau ma Filisitia ma tagata Arapi,+ o ē na nonofo i Kuropaala ma Meunima.+8 Ona aumai lea e tagata o Amoni+ o meaalofa+ iā Usia. Mulimuli ane, ua lauiloa+ o ia e oo atu lava i Aikupito auā na ia faaalia lona malosi tele.9 Ua faia foʻi e Usia o ʻolo+ i Ierusalema i tafatafa o le Faitotoʻa o le Tulimanu,+ o le Faitotoʻa o le Vanu,+ ma le Tulimanu o le Pā, ma na ia faia ia malolosi.10 Na ia faia foʻi ʻolo+ i le toafa, ma eli le tele o vaieli (auā na iai ana lafumanu e tele), atoa foʻi ma vaipanoa o le Sefila+ ma fanua laugatasi. Na iai foʻi le ʻaufaifaatoʻaga ma ē e galulue vine i mauga ma Karamelu, auā na fiafia o ia e faia faatoʻaga.11 Na iai foʻi iā Usia ni fitafita o le taua, o ē na ō atu i le vaegaʻau,+ e tusa ma le aofaʻi o i latou na lesitalaina+ i le taʻitaʻiga a Ieielu le failautusi+ ma Maaseia le leoleo, i le pule+ a Hanania o se alii sili+ a le tupu.12 O le aofaʻiga atoa o matai o aiga o tamā,+ o tagata totoa+ ma malolosi,+ e toʻalua afe ono selau.13 Ua pule foʻi i latou i ʻautau o tagata e toʻatolu selau ma le fitu afe lima selau o loo iai i se ʻautau malosi e fesoasoani i le tupu e tau ma ona fili.+14 Na saunia pea e Usia mo i latou o le ʻautau atoa o talipupuni,+ o tao,+ o pulou tau,+ o ofutau uʻamea,+ o ʻaufana,+ ma maatā.+15 Ua ia faia foʻi i Ierusalema o masini tau, ia na faia e tagata inisinia, ina ia iai i luga o ʻolo+ ma luga o tulimanu ina ia fana ai aū ma maa tetele. Na iʻu ina lauiloa+ o ia i nofoaga mamao, auā na ia maua le tele o le fesoasoani seʻia oo ina malosi.16 Ae peitaʻi, ina ua malosi o ia, ona faamaualuga+ lea o lona loto ua oo lava ina malaia+ ai o ia, ua ia gaoioi ai foʻi ma le lē faamaoni iā Ieova lona Atua, ua alu atu i le malumalu o Ieova ma faamū ai mea manogi i luga o le fata faitaulaga o mea manogi.+17 Ona mulimuli atu loa lea iā te ia o Asaraia le ositaulaga atoa ai ma ositaulaga a Ieova na faatasi ma ia, o tagata totoa e toʻavalu sefulu.18 Ona latou tetee atu lea i le tupu+ o Usia ma faapea atu iā te ia: “Usia e, e leai se feʻau+ e te faamū ai mea manogi iā Ieova, o le feʻau lenā a atalii o Arona,+ o ositaulaga, o ē ua faapaiaina e faamū mea manogi. Ia e alu i fafo mai i le malumalu, auā ua e gaoioi ma le lē faamaoni, ma e leai se mamalu+ e tuuina atu e Ieova lou Atua iā te oe.”19 A ua matuā ita+ Usia a o i lona lima le ipu+ e faamū ai mea manogi, ma a o ita o ia i ositaulaga, ona sosolo+ lea o le lepela+ i lona muāulu i luma o ositaulaga i le fale o Ieova i tafatafa o le fata faitaulaga o mea manogi.20 Ina ua liliu atu Asaraia le faitaulaga sili ma ositaulaga uma iā te ia, vaai, ua taia o ia i le lepela i lona muāulu!+ Ona latou aveese vave lea o ia mai i inā, ma ua faatopetope foʻi ona alu o ia i fafo, auā ua taia o ia e Ieova.+21 Ua avea pea le tupu o Usia+ ma lepela e oo lava i le aso na oti ai, sa nofo pea o ia o se lepela+ i le fale, e na te leʻi toe faia ona tiute; auā ua faateʻaeseina o ia mai i le fale o Ieova, a o Iotama lona atalii na pule i le aiga o le tupu, ua ia faamasinoina tagata o le nuu.22 A o le olaga uma o Usia,+ o mea muamua ma mea mulimuli, na tusia ia e Isaia+ le perofeta le atalii o Amota.+23 Mulimuli ane, ona taoto lea o Usia faatasi ma ona augātamā; ma ua latou tanu o ia faatasi ma ona augātamā i le fanuatanu o tupu,+ auā ua latou faapea ane: “O ia o le lepela.” Ona pule lea o Iotama+ lona atalii e sui iā te ia.


text:
Ua uma atu tausaga e 2015, 2016 ae lei uma lava ona fau le malumalu fou e suia le malumalu Iupeli tuai sa ile lotoa ale Kolisi faa faifeau ale Ekalesia Faapotopotoga Kerisiano EFKS i Malua.
Faamata e uma ile tausag anei le Iupeli ma faapaia ile taimi ole fono tele 2017? Ose fesili e lei tau faatalia se tali ale failautusi aoao ale EFKS, Susuga Vavatau Taufao, “o lenei lava e tau tulituli atu iai le malosi.”
Ua faaleo mai, ole faamoemoe lea ua talosia ai nei, ina ia maea ile masina o Aperila ole 2017, ma faapaia ai ile taimi ole fonotele faaletausaga a taitai ole ekalesia ile tausaga nei lava.
Ae o na fuafuaga uma e faataunuuina lava, pea fai e tusa ai ma le tala ile tau. Ona o lea foi ua fai ma pau mai timu, ae o lo o iai pea tatou ile vaitau o afa, peitai ole faamoemoe ina ia faamaea ai le galuega tele ua faitau tausaga nei talu ona faatalitali ma tulimataia.
E le gata ai o tagata lotu ae o tagata femalagai ole auala e uia lea vai aai ole ekalesia ile agai ane ile taulaga ma le malaga atu ile malaevaalele.
I le amataga mai o faamatalaga faamaumauina o tala ole galuega na faalauiloa ai e le Failautusi aoao ale Ekalesia o lena vaitaimi 2014, le alii Loia ae ole faifeau foi, le Susuga Iutisone Salevao, gasologa ma le faamoemoe ole galuega, i kamupani sa tauofo ma latou maua le faiga ole faavae, ole falealuga ma le ato, atoa ai ma le sima ole kamupani Saina ale Shang hai.
Peitai ile talanoa ale Failautusi ua ia faaauau mai le galuega ole malumalu Iupeli, ua maitauina ai le toe faaopopo ai o isi kamupani faufale ile faatinoga ole galuega.
“Ua leva ona uma le Shang Hai.” Ae ua faaauau mai ai e le kamupani ale Diamond Head. O lesi kamupani ale VW, ole vaega o faia le blaster ma le faaalo, o retaing wall, ma le inisiniaina o gafa ma le kamupani ale Ott.
Ile talanoa ale failautusi, ua tele kamupani eseese ona ole sailiili lava ile tau ma le lelei atoatoa ole malosiaga, quality ole malumalu. Ole faamoemoe lava ia lelei le tau ma taumafai atu lava ia uma le ile taimi ole fono.
E lei mafai ona talanoa Vavatau ile tulaga tau tupe ua faaalu ai ile fauina ole malumalu, peitai sa nao na ia faapea mai, e masalo ua silia ile $10miliona tala le tau, ae e mafai ona maua le tau ole galuega mai le itu o vaaia tupe.
O loo malaga i fafo le susuga Rimoni Wright o gafa ma le itu o mea o tau tupe ale Ekalesia ae ole maitau foi lea a se tasi o tausitusi ole ofisa, e oo mai ia Tesema ole 2016 ua oo atu ile $13miliona le tau ole galuega e ese mai i tupe ua faaalu ile tausaga lenei.
Ole aitalafu tupe ale ekalesia mai le NPF, lea na talanoa ai le failautusi “a oo atu lava ina uma le galuega ae o totoe se tupe, e toe faafoi lava ile NPF se tupe e totoe.”
Ae ole faalauleleiina ma le faamatagofieina ole siosiomaga ole malumalu, e aofia ai ma le toe faamalosia lea o auvai ole vai laumei i luma ane e pei ona saunoa iai le failautusi a lava le malosi e toe faaaulelei atu ai ma le vai laumei.
Ole vai laumei lenei sa fai ma mataaga e matamata fua ai tulisi ma le lautele o tagata femalagai i lea vaega ole auala tele. “E leai se fuafuaga o iai e tanu le vai laumei, ona o loo iai lava meaola ile vai.
Pe toe fa laumei o loo totoe ai ile taimi nei, ae ole tele ua uma ona tapue e le Matagaluega ole Siosiomaga MNRE ma toe faasosola ile sami.” Ae talitonu le failautusi “e oo atu ile tausaga fou, ua toe maua foi nisi laumei.”
I le maitau atu ile tulaga o iai le galuega ma le taimi o totoe ona tauaofia lea ole fonotele i Malua, e faigata ona ioeina e ono mafai ona maea le galuega, peitai, o galuega faatasi ma le tatalo e mafai ai vavega tatou te fiafia ma ofo ai.


text:
Fuafua se isi nonogatupe e $2 miliona mai Litaea mo le LBJ
Afai ae pasia e le Fono le pili tupe lea na faaulu i le taeao ananafi i maota e lua, e faasoasoa atu ai le aofaiga e $2 miliona, o lona uiga o le a tauaaoina foi e le falema’i o le LBJ seisi $2 miliona e fesoasoani atili ai i le tulaga pagatia o lo o feagai ma i latou i le itu tau tupe.
O le masina na tea nei na tauaao atu ai e le kovana i le pulega a le falemai le nonogatupe e $3 miliona na pasia atu e le Fono, e fesoasoani ai i le tulaga pagatia o loo i ai le falemai i le itu tau tupe.
O lea tupe o lo o nono mai i le Teugatupe o Taui mo Tagata Faigaluega ma le faamoemoe, o le tupe e maua mai i le lafoga o totogi e 2% lea foi ua toe sii i lenei tausaga, o le a totogi ai le nonogatupe lea, ae o le tupe e totoe ai o le a tuu atu sao loa i le falemai e fesoasoani ai i nisi ana faagaioiga.
O le taeao ananafi na taufai fa’aulu ai i luma o maota a le Senate ma le Maota o Sui pili toe faia ai se suiga i le tulafono lea ua maea ona pasia e le Fono ma sainia e le Kovana, e nono mai ai le $20 miliona mai le vaega o le litaea, ina ia mafai ona toe faaopoopo atu i lea nonogatupe le aofa’i e $2 miliona e tuu atu mo le LBJ.
I le maga fou lea ua i luma nei o le Fono, mai le tulafono na pasia ma sainia e le kovana e faatulai ai le nonogatupe e $20 miliona mai le vaega a le Litaea, o loo taua ai le talosagaina o le toe faaopoopo atu lea o se nonogatupe e $2 miliona i luga o le $20 miliona ua maea ona i ai.
Ua taua foi le faaaogaina pea o tuutuuga na sainia ai le nonogatupe e $20 miliona i le va o le malo ma le vaega a le Litaea, e toe faaauau ai le nonogatupe lenei, sei vagana ai le toe faaopoopo o le taimi e toe totogiina ai le nonogatupe.
O aiaiga mo le nonogatupe lea e aofia ai le tuuina atu sao lava o le $2 miliona i se teugatupe e ese mai a le falemai, ina ia mautinoa le alu sa’o i ai o le nonogatupe.
O aiaiga uma ua maea ona faatulaga mo le toe totogiina o le aitalafu muamua i le Litaea, e aofia ai le faatuatuaina o le malo o Amerika Samoa, o le faamau o loo i ai ma faamaoniga e faamau le nonogatupe, faapea ai puna’oa e tuuina atu mo le nonogatupe, o le a faaaogaina uma lava mea ia mo le toe totogiina atu o le nonogatupe fou e pei ona fuafuaina.
O le isi vaega o le tulafono fou lea ua i luma o le fono o loo taua ai e faapea, i totonu o le lona 5 o aso talu ona tapunia le toe faatupeina o le nonogatupe, o le a faaoo mai e le kovana po o sona sui i le fono kopi uma o pepa o le nonogatupe, e aofia ai folafolaga ma maliliega mo le toe totogiina atu o le nongatupe.
O le Teutupe a le malo na te tuuina atu i le fono ripoti mo le nonogatupe pe afai e manaomia e le fono mai lea taimi i lea taimi.
Afai ae maea ona toe totogiina uma lenei nonogatupe, o le a soloia loa lenei tulafono, ae o le a toe faaaoga isi ona vaega pe afai e toe i ai nisi aiaiga e faia e le malo ma le vaega o le Litaea.
O le masina na tea nei na tuuina atu ai e le kovana lana pili tupe e $8 miliona e fesoasoani ai i le falemai, ma le faamoemoe e nono mai i le Vaega a le Litaea ae faatulaga le lafoga i totogi e 4%, faatasi ai ma le lafoga e tai $2,000 mo pisinisi uma lava i le tausaga e toe totogi ai le nonogatupe lenei.
Ae i se iloiloga sa faia e le maota o sui ma le pulega a le Litaea i le vaiaso na tea nei, na faailoa ai e le Taitaifono o le Litaea ia Aleki Sene Sr e faapea, e le toe gafatia e le Litaea ona toe fai se isi nonogatupe e $8 miliona ma le malo, aua afai e toe faia se isi nonogatupe, o lona uiga e manaomia nisi aiaiga fou mo le toe totogiina o le nonogatupe lea.
Saunoa Aleki, e na o le $6.5 miliona le tupe e mafai ona nono atu e le Litaea i le taimi nei.
I le faatomuga o lenei tulafono o loo taua ai e faapea, o se mea alagatatau le ave o le faamuamua i le tausiga ma le vaaia lelei o le soifua maloloina o tagata o Amerika Samoa, ma e tatau foi ona mautu tulaga tau tupe ina ia mafai ai ona leleia le faataunuuina o lenei faamoemoe.


text:
O Faamoemoega o Faalapotopotoga ma Ausilali Taitasi
O aiga, korama a le Perisitua Arona, ma Tamaitai Talavou, Aoga Sa, ma vasega o le seminare, e i ai ni faamoemoega tulaga ese e fesoasoani ai i talavou ia liua i le talalelei. O le iloa e uiga i nei faamoemoega, e mafai ai ona fesoasoani ia te oe ia malamalama i aafiaga e feagai ma a outou talavou a o latou aoaoina le talalelei a Iesu Keriso.
Aiga
Na faavaeina e le Tama Faalelagi ia aiga e avea o se vaega tutotonu o Lana fuafuaga e fesoasoani ai i Lana fanau ia aoao le talalelei i se siosiomaga alofa ma saunia ai mo le ola e faavavau. Ua i ai i matua le tiutetauave autu e aoao a latou fanau (tagai i le MF&F 68:25–28), lea e aofia ai le sauniaina o i latou ia maua ia sauniga o le faaeaga. E leai se tasi e mafai ona suia matua i lenei tiutetauave na tuuina i ai e le Atua. Ua i ai korama o le perisitua, ausilali, ma polokalama a le Ekalesia e lagolago ai ma faamalolosia aiga.
Perisitua Arona
E tatau ona liua i latou o e umia le Perisitua Arona, faataunuu o latou tiute paia faaleperisitua, avea o ni “auauna nonofo mau” (MF&F 84:111), saunia mo le mauaina o le Perisitua Mekisateko ma sauniga o le malumalu, ma avea o ni faifeautalai agavaa, tane, ma ni tamā. Latou te potopoto faatasi i aso Sa i fonotaga a korama, lea ua le na o se vasega. O fonotaga taitasi e fuafuaina ma le agaga tatalo e le au peresitene o le korama faatasi ai ma le lagolagosua a faufautua, ae e i lalo lava o le taitaiga a le peresitene o le korama, o lē o loo umia ki. E pei ona faatonu mai i le Mataupu Faavae ma Feagaiga, o le peresitene o le korama e pulefaamalumalu i fonotaga a le korama, e fono ma sui auai o le korama, ma aoao atu ia i latou o latou tiute (tagai i leMF&F 107:85–87, 99–100). O fonotaga foi a korama e maua ai taimi e faatautaia ai pisinisi faale-korama, ia e mafai ona aofia ai le faia o tofitofiga, lipoti ma tulitatao tofitofiga talu ai, ma fesootai ai ma soalaupule ia gaoioiga. O fonotaga foi nei e maua ai se avanoa mo alii talavou e fefaamalosiaua’i ai ma lagolago e le tasi le isi i a latou taumafaiga o le Tiute i le Atua, aemaise lava a o latou fefaasoaa’i mea latou te aoaoina.
Tamaitai Talavou
O vasega a Tamaitai Talavou i Aso Sa e maua ai aafiaga tulaga ese e aoao ai, ia e fesoasoani ai i tamaitai talavou ia agavaa e ulu atu i le malumalu ma saunia ai mo a latou matafaioi o ni tamaitai, ava, ma tina o le feagaiga. E amata lesona taitasi i le faasoaina o le autu a Tamaitai Talavou ma taulai atu i le Tusi a Mamona ma aoaoga a perofeta soifua. O lesona e maua ai avanoa e aoao ai ma ola i tulaga faatauaina o Tamaitai Talavou ma tulaga faatonuina o i le Mo Le Malosi o le Autalavou. A o faaaoga e tamaitai talavou lo latou faitalia e fefaasoaai ai i aafiaga e aoao ai, lea e valaaulia ai le Agaga Paia, e faamalamalamaina i latou, faamalosiauina, ma faamalolosia e ola ai i le talalelei le tagata lava ia faapea foi i o latou aiga. O le Alualu i Luma o le Tagata Lava Ia ma gaoioiga i le Mutuale, ua i ai se matafaoi taua tupito i le faagasologa o le liua pe a ola ai tamaitai talavou i mea latou te aoaoina. Ina ia mautinoa e lava avanoa e maua e tamaitai talavou taitoatasi e talia ai ma faatino aoaoga faavae, e mafai ona tele ni vaiaso e faaalu i se autu se tasi o se lesona.
Aoga Sa
O le Aoga Sa e faamalosia ai le faatuatua i le Tama Faalelagi ma Iesu Keriso e ala i le saunia o avanoa mo alii talavou ma tamaitai talavou ma o latou faiaoga e aoao mai ai ma aoao atu faatasi ia aoaoga faavae o le talalelei, ma fefaamalosiau ai e le tasi le isi ina ia ola ai. O le Aoga Sa e maua ai se avanoa tulaga ese ma le taua mo le autalavou e faia ai sootaga i le va o mea latou te aoaoina i a latou lava suesuega faaletagata lava ia ma o latou aafiaga i le fale, i le seminare, i isi sauniga faale-Ekalesia ma vasega, ma i le olaga i aso taitasi. I le Aoga Sa, e tuuina atu le faamamafa faapitoa e fesoasoani ai i le autalavou e atiina ae tomai ma le mautinoa e avea ai o ni tagata aoao ma ni faiaoga e faapei o Keriso. O sui auai o le au peresitene o le Aoga Sa a le uarota, e avea ma tagata e popoto faapitoa i taumafaiga e faalelei atili ai le aoao mai ma le aoao atu i le uarota (tagai i le Tusitaulima 2: Taitaiina o le Ekalesia [2010], 12.5).
Seminare
O le seminare e maua ai aoaoga faalelotu i aso o le vaiaso mo le autalavou. O lona faamoemoega o le fesoasoani lea i le autalavou laiti ma talavou matutua ia malamalama ma faalagolago i aoaoga ma le Togiola a Iesu Keriso, ia agavaa mo faamanuiaga o le malumalu, ma ia saunia i latou lava, o o latou aiga, ma isi mo le ola e faavavau faatasi ma lo latou Tama i le Lagi.E suesue faiaoga ma tamaiti aoga o le seminare, ma e uunaia i latou e faaaoga ia mataupu faavae o le talalelei e maua i tusitusiga paia ma upu a perofeta. Latou te saili e aoao atu ma aoao mai e ala i le Agaga i se siosiomaga o le alofa, faaaloalo, ma le faamoemoega ma i se auala e oo ai ina malamalama ma faagaeetiaina. E faamoemoe foi i tamaiti aoga e toaaga i le faagasologa o le aoaoina, ma e tuu atu i ai avanoa e faamatala ai, faasoa, ma molimau e uiga i aoaoga faavae ma mataupu faavae. E uunaia i latou ia suesue i tusitusiga paia i aso taitasi, faitau anotusi faatusi paia mo le vasega, ma tauloto ma iloa ia fuaitau o mau autu ma mataupu faavae faaleaoaoga faavae autu.


text:
Tala otooto mai le Fono Faitulafono
ALOAIA TAUTUA PAOPAO TULA’I FA’AALOALO MAOTA O SUI
Na aloaia e le maota o sui i le taeao ananafi le tautua a le tofa a Paopaoailua Joe Fiaui, e ala i se tula’i fa’aaloalo sa faia i le taimi o le sauniga lotu e tatala aloaia ai galuega masani a le maota mo lana tauaofiaga i le itula e 8:30 i le taeao ananafi.
E tusa ai ma fa’amatalaga mai ni isi o aiga o le tofa a Paopaoailua, o le vaiaso na te’a nei na fa’amanavaina ai e le Atua ana galuega.
I le mae’a ai o le viiga o le Atua sa lagiina e afioga i ali’i ma tama’ita’i faipule, na tula’i ai loa le afioga i le ali’i faipule ia Faimealelei Anthony Fu’e Allen ma talosaga i le afioga i le Fofoga Fetalai o le maota o sui ia Savali Talavou Ale ma ona loimata, mo se avanoa e tula’i fa’aaloalo ai le maota o sui, e fa’ailoa ai lo latou fa’aaloalogia o le tautua sa ofoina mai e le tofa a Paopaoailua mo le atunu’u, aemaise ai fo’i taimi sa avea ai o ia ma Faipule o le afioaga i Aua i le nofoaiga ua mavae atu.
Na talia e Savali le talosaga a Faimealelei, ma ia talosagaina ai loa le mamalu o le maota ina ia tutula’i, ao saunoa le susuga i le ali’i Faifeau, o le sui failautusi fo’i lea o le maota o sui mo le tatalo, le tofa i le Matua ia Rev. Tavita Loseti.
I le taimi o folafolaga a le maota o sui, na fa’afetaia ai e Savali le afioga a Faimealelei e tusa ai o lona naunau e ave le fa’aaloalo i le afioga a Paopaoailua.
“O se tasi lenei o Tama o le atunu’u sa tautua i le maota o sui mo ni isi o nofoaiga ua mavae atu, e tele fo’i ni fa’ata’ita’iga lelei na afua mai ia te ia, ao ia nofoia le nofoa o le itumalo”, o le saunoaga lea a Savali.
Na taua e ni isi faipule tuai o le maota o sui le fa’ateia o i latou i lenei tala fa’avauvau e fa’atatau i le usugafono a le tofa a Paopaoailua, ina ua tula’i le afioga a Faimealelei e talosagaina se tula’i fa’aaloalo a le maota mo le usuia.
O le aso Faraile na te’a nei i le taimi o le sauniga a le malo e aloaia ai tautua a tagata faigaluega uma i Amerika Samoa, na faia ai fo’i se tula’i fa’aaloalo a ta’ita’i o le malo ma le aofia uma na auai i le malae ta’aalo i Tafuna, ao tolaulauina e le tofa Le’i Sonny Thompson le lisi o i latou ua lagomau mai Tia Sa, lea fo’i na aofia ai ma le suafa o Paopaoailua, mo le aloaiaina o le latou tautua i tausaga e tele sa galulue ai mo le malo ma le atunu’u.
MANA’OMIA FA’AIUGA VAVE A I LE PILI PULEA AI LE FA’AOTAOTA
Ua talosagaina e le fofoga fetalai o le maota o sui le ta’ita’ifono o le Komiti o le Soifua Maloloina a le maota lea ua taoto atu i ai le iloiloina o le pili e pulea ai le fa’aotaota i le atunu’u, mo le vave fa’atulaga o se iloiloga e fesiligia ai molimau mo le fa’atalanoaina o le tulafono taua lenei, ina ia vave faia i ai se fa’aiuga a le Fono Faitulafono ao lei maea aso fono mo le tauaofiaga o lo o nofoia nei.
I le avea ai o le taimi lenei o le tausaga, o se “taimi faigata ma pisi” mo afioga i faipule ona o le tausaga palota, ua talosagaina ai e Savali Talavou Ale le tatau lea ona vave faia se iloiloga fa’asaga i lenei mataupu, ina ia vave fai i ai se fa’aiuga ma pasia ai le isi lenei pili taua ua talosagaina e le faigamalo a Lolo ma Lemanu, ma taofia ai le ono valaauina e le kovana o se fono fa’apitoa, e talanoaina ai pili sa talosagaina e le malo e mae’a le tauaofiaga lenei ae le’i faia i ai se finagalo o le Fono Faitulafono.
E le gata i le pili e pei ona taua, ae o lo o i ai fo’i isi pili taua sa talosagaina e le faigamalo ua mae’a ona taoto i luma o le Fono Faitulafono, e tatau fo’i ona vave faia i ai se finagalo o le Fono Faitulafono.
E ui o le vaiaso na te’a nei na tauaao ai e ta’ita’i o le fono tusitusiga mai le ofisa o le ali’i kovana e fa’atatau i le fa’aulufaleina o lenei tulafono taua, o le taeao aanafi na fa’atoa tolaulauina ai i luma o maota le tino atoa o lenei tulafono taufa’aofi, lea o lo o talosagaina ai suiga mo le fa’amalosia o le fa’asa lea o le fa’aotaota i le atunu’u, atoa ai ma le tu’uina atu o le malosi i ni isi o Ofisa o le malo latou te fa’amalosia lenei tulafono, atoa aima fa’asalaga e fa’ae’e atu ia i latou e molia ma ta’usala e le fa’amasinoga i le soliina o le tulafono.
PASIA FONO TULAFONO FA’AITIITIA LAFOGA MO PISINISI
O le vaiaso na te’a nei na pasia ai e le Fono Faitulafono se tasi o tulafono taufa’aofi sa talosagaina e le faigamalo a Lolo ma Lemanu, e faia ai se suiga i le tulafono o lafoga e totogi e pisinisi, ina ia fa’aitiitia le maualuga o le lafoga e totogi e pisinisi i le malo mai le 44% sa i ai i le 34% e pei ona fa’atulaga mai ai nei.
E le gata i le fa’aitiitia o lafoga totogi e pisinisi i le malo, ae o lo o aofia ai fo’i i le isi vaega o le tulafono le aveesea o se vaega o loo i le tulafono mo le fa’afouina o laisene pisinisi, ina ia aveese le fa’aupuga lea e taua ai le mafai ona fa’afou le laisene pisinisi, tusa lava pe le totogia vaega o le lafoga o lo o aitalafu ai i le malo, ae tu’u ai le vaega e tatau ai ona faia se feutanaiga a le pisinisi ma le malo i auala e totogi muamua ai le aofa’i o lafoga o lo o nofo aitalafu ai i le malo, ona fa’atoa mafai lea ona fa’afou le laisene pisinisi
Na fa’aalia e le teutupe a le malo ia Ueligitone Tonumaipe’a i luma o le fono ina ua fesiligia o ia e maota e lua i uiga i lenei tulafono, o le taua o le suiga i le tulafono, e le gata e tele ai pisinisi fou e ulufale mai i Amerika Samoa, ae o le a fa’atupulaia ai fo’i i luga tupe maua a le malo i le itu tau lafoga o pisinisi.